**ΝΟΜΟΣΧΕΔΙΟ ΜΕ ΤΙΤΛΟ**

**Ο ΠΕΡΙ ΣΧΟΛΙΚΩΝ ΕΦΟΡΕΙΩΝ (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2021**

|  |  |
| --- | --- |
| Προοίμιο. | ΕΠΕΙΔΗ επίκειται η υλοποίηση της μεταρρύθμισης του πλαισίου δράσης και λειτουργίας των δήμων και κοινοτήτων,  |
|  | και ΕΠΕΙΔΗ στο πλαίσιο αυτό απαιτείται η σημαντική και καινοτόμα μεταρρύθμιση του υφιστάμενου πλαισίου σε θεσμικό και διαδικαστικό επίπεδο, με απώτερο σκοπό τη βέλτιστη αξιοποίηση των υφιστάμενων διοικητικών δομών, καθώς και την εξοικονόμηση δημόσιων πόρων,  |
|  | και ΕΠΕΙΔΗ στη βάση αυτή κρίνεται αναγκαίο να γίνουν οι απαραίτητες μεταβατικές ενέργειες, για την ομαλή μετάβαση στο νέο πλαίσιο λειτουργίας,  |
|  | και ΕΠΕΙΔΗ η επόμενη διαδικασία εκλογής των μελών των σχολικών εφορειών επιβάλλεται να διεξαχθεί ταυτόχρονα με τις δημοτικές και κοινοτικές εκλογές,  |
|  | H Βουλή των Αντιπροσώπων ψηφίζει ως ακολούθως: |
| Συνοπτικόςτίτλος.108(Ι) του 1997103(Ι) του 1999114(Ι) του 2001145(Ι) του 200116(Ι) του 2003191(Ι) του 2003259(Ι) του 200470(Ι) του 200569(Ι) του 2006141(Ι) του 2006104(Ι) του 20071(Ι) του 2008139(Ι) του 2011113(Ι) του 2014165(Ι) του 2020. | 1.Ο παρών Νόμος θα αναφέρεται ως ο περί Σχολικών Εφορειών (Τροποποιητικός) Νόμος του 2021 και θα διαβάζεται μαζί με τους περί Σχολικών Εφορειών Νόμους του 1997 έως 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Σχολικών Εφορειών Νόμοι του 1997 έως 2021. |
| Προσθήκη του νέου άρθρου 21 στο βασικό νόμο. | 2. Ο βασικός νόμος τροποποιείται με την προσθήκη του νέου άρθρου 21, αμέσως μετά το άρθρο 20 αυτού, ως ακολούθως: |
|  | «Ειδική διάταξη για την παράταση της θητείας μελών σχολικών εφορειών. | 21. Ανεξαρτήτως των διατάξεων των άρθρων 4, 4Α και 5, η θητεία των ήδη εκλελεγμένων το 2016 και νυν εν ενεργεία μελών των σχολικών εφορειών, παρατείνεται από την 1η Ιανουαρίου 2022 και μέχρι την τελευταία μέρα του μήνα κατά τον οποίο θα διενεργηθούν οι εκλογές για ανάδειξη των μελών του Ευρωπαϊκού Κοινοβουλίου κατά το έτος 2024:  |
|  |  |  Νοείται ότι, κατά τη διάρκεια της ως άνω παράτασης, η λειτουργία, η λήψη αποφάσεων και η δράση των σχολικών εφορειών, λογίζεται ότι διενεργείται δυνάμει των διατάξεων του παρόντος Νόμου, θεωρείται έγκυρη ως γενόμενη στο πλαίσιο της θητείας τους και κατά τα λοιπά εφαρμόζονται οι διατάξεις του παρόντος Νόμου.». |